Oficiālais Vēstnesis L 127 , 29/04/2004 Lpp. 0137 - 0139



EEZ Apvienotās komitejas Lēmums Nr. 29/2004 (2004. gada 19. marts), ar ko groza EEZ līguma XIV pielikumu (Konkurence) EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar protokolu, ar ko pielāgo Eiropas Ekonomikas zonas līgumu, turpmāk tekstā — "līgums", un jo īpaši tā 98. pantu, tā kā: (1) līguma XIV pielikums grozīts ar EEZ Apvienotās komitejas 2003. gada 7. novembra Lēmumu Nr. 153/2003 [1]; (2) līgumā jāiekļauj [2] Komisijas 1999. gada 22. decembra Regula (EK) Nr. 2790/1999 par Līguma 81. panta 3. punkta piemērošanu vertikālu nolīgumu un saskaņotu darbību kategorijām [3]; (3) Komisijas 2002. gada 31. jūlija Regula (EK) Nr. 1400/2002 par Līguma 81. panta 3. punkta piemērošanu vertikālu nolīgumu un saskaņotu darbību kategorijām mehānisko transportlīdzekļu nozarē [4] ir iekļauta līgumā ar EEZ Apvienotās komitejas Lēmumu Nr. 136/2002 [5]; (4) Regulas (EK) Nr. 2790/1999 8. pantam un Regulas (EK) Nr. 1400/2002 7. pantam ir vajadzīgs pielāgojuma teksts, IR PIEŅĒMUSI ŠO LĒMUMU. 1. pants Līguma XIV pielikumu groza šādi. 1. Šādu apakšpunktu iekļauj 2. punkta beigās (Komisijas Regula (EK) Nr. 2790/1999): "c) Šādu tekstu iekļauj 8. panta beigās: "Saskaņā ar noteikumiem EBTA valstu nolīgumā par uzraudzības iestādes un tiesas izveidi EBTA Uzraudzības iestāde ar ieteikumu var paziņot, ka, ja paralēlie tīkli ar līdzīgiem vertikāliem ierobežojumiem aptver vairāk nekā 50 % no attiecīgā tirgus EBTA valstīs, tad šo regulu nepiemēro vertikāliem nolīgumiem, kuros iekļauti īpaši ierobežojumi attiecībā uz šo tirgu. Ieteikumu saskaņā ar 1. punktu adresē tai EBTA valstij vai tām EBTA valstīm, kuras pārstāv šo attiecīgo tirgu. Par šāda ieteikuma izdošanu informē Komisiju. Trīs mēnešu laikā no 1. punktā minētā ieteikuma izdošanas visas EBTA valstis, kam ieteikums adresēts, paziņo EBTA Uzraudzības iestādei par to, vai tās šo ieteikumu akceptē. Ja trīs mēnešu termiņš beidzies, bet atbilde nav saņemta, tad to uzskata par akceptu, ko sniegusi laicīgi neatbildējusi EBTA valsts. Ja EBTA valsts, kurai adresēts ieteikums, vai nu akceptē šo ieteikumu, vai arī neatbild laicīgi, tad tai ir juridisks pienākums saskaņā ar Nolīgumu īstenot ieteikumu trīs mēnešu laikā pēc tā izdošanas. Ja trīs mēnešu termiņā EBTA valsts, kurai ieteikums adresēts, paziņo EBTA Uzraudzības iestādei, ka tā ieteikumu neakceptē, tad EBTA Uzraudzības iestāde par šo atbildi paziņo Komisijai. Ja Komisija nepiekrīt attiecīgās EBTA valsts nostājai, tad piemēro Nolīguma 92. panta 2. punktu. EBTA Uzraudzības iestāde un Komisija apmainās ar informāciju un konsultē viena otru, piemērojot šo noteikumu. Ja paralēlie tīkli ar līdzīgiem vertikāliem ierobežojumiem aptver vairāk nekā 50 % no attiecīgā tirgus EEZ līguma teritorijā, tad abas uzraudzības iestādes var sākt sadarbību ar mērķi noteikt atsevišķus pasākumus. Ja abas uzraudzības iestādes vienojas par attiecīgo tirgu un par pasākuma noteikšanas lietderīgumu saskaņā ar šo noteikumu, Komisija pieņem regulu, ko adresē Kopienas dalībvalstīm, un EBTA Uzraudzības iestāde izdod ieteikumu ar atbilstošu satura būtību, ko adresē tai EBTA valstij vai tām EBTA valstīm, kuras pārstāv šo attiecīgo tirgu."" 2. Šādu apakšpunktu iekļauj 4.b punkta beigās (Komisijas Regula (EK) Nr. 1400/2002): "c) Šādu tekstu iekļauj 7. panta beigās: "Saskaņā ar noteikumiem EBTA valstu nolīgumā par uzraudzības iestādes un tiesas izveidi EBTA Uzraudzības iestāde ar ieteikumu var paziņot, ka, ja paralēlie tīkli ar līdzīgiem vertikāliem ierobežojumiem aptver vairāk nekā 50 % no attiecīgā tirgus EBTA valstīs, tad šo regulu nepiemēro vertikāliem nolīgumiem, kuros iekļauti īpaši ierobežojumi attiecībā uz šo tirgu. Ieteikumu saskaņā ar 1. punktu adresē tai EBTA valstij vai tām EBTA valstīm, kuras pārstāv šo attiecīgo tirgu. Par šāda ieteikuma izdošanu informē Komisiju. Trīs mēnešu laikā no 1. punktā minētā ieteikuma izdošanas visas EBTA valstis, kam ieteikums adresēts, paziņo EBTA Uzraudzības iestādei par to, vai tās šo ieteikumu akceptē. Ja trīs mēnešu termiņš beidzies, bet atbilde nav saņemta, tad to uzskata par akceptu, ko sniegusi laicīgi neatbildējusī EBTA valsts. Ja EBTA valsts, kurai adresēts ieteikums, vai nu akceptē šo ieteikumu, vai arī neatbild laicīgi, tad tai ir juridisks pienākums saskaņā ar Nolīgumu īstenot ieteikumu trīs mēnešu laikā pēc tā izdošanas. Ja trīs mēnešu termiņā EBTA valsts, kurai ieteikums adresēts, paziņo EBTA Uzraudzības iestādei, ka tā ieteikumu neakceptē, tad EBTA Uzraudzības iestāde par šo atbildi paziņo Komisijai. Ja Komisija nepiekrīt attiecīgās EBTA valsts nostājai, tad piemēro Nolīguma 92. panta 2. punktu. EBTA Uzraudzības iestāde un Komisija apmainās ar informāciju un konsultē viena otru, piemērojot šo noteikumu. Ja paralēlie tīkli ar līdzīgiem vertikāliem ierobežojumiem aptver vairāk nekā 50 % no attiecīgā tirgus EEZ līguma teritorijā, tad abas uzraudzības iestādes var sākt sadarbību ar mērķi noteikt atsevišķus pasākumus. Ja abas uzraudzības iestādes vienojas par attiecīgo tirgu un par pasākuma noteikšanas lietderīgumu saskaņā ar šo noteikumu, Komisija pieņem regulu, ko adresē Kopienas dalībvalstīm, un EBTA Uzraudzības iestāde izdod ieteikumu ar atbilstošu satura būtību, ko adresē tai EBTA valstij vai tām EBTA valstīm, kuras pārstāv šo attiecīgo tirgu."" 2. pants Šis lēmums stājas spēkā 2004. gada 20. martā ar nosacījumu, ka EEZ Apvienotajai komitejai ir sniegti visi paziņojumi saskaņā ar līguma 103. panta 1. punktu [6]. 3. pants Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā. Briselē, 2004. gada 19. martā EEZ Apvienotās komitejas vārdā — priekšsēdētājs P. Westerlund [1] OV L 41, 12.2.2004., 45. lpp. [2] OV L 103, 12.4.2001., 36. lpp. [3] OV L 336, 29.12.1999., 21. lpp. [4] OV L 203, 1.8.2002., 30. lpp. [5] OV L 336, 12.12.2002., 38. lpp. [6] Konstitucionālas prasības nav norādītas. --------------------------------------------------